**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email HYPERLINK "http://www.sepeilioupolis.gr/"sepeilioupolis@yahoo.grHYPERLINK "http://www.sepeilioupolis.gr/" HYPERLINK "http://www.sepeilioupolis.gr/"www.sepeilioupolis.gr](http://www.sepeilioupolis.gr/)

|  |
| --- |
| Ακομινάτου 6   και  Παπαφλέσσα ,  16346 Ηλιούπολη |

Ηλιούπολη 6/10/2021

Αρ.Πρ.:633

Προς : Μέλη μας

**Ο ΑΥΤΑΡΧΙΣΜΟΣ ΔΕ ΘΑ ΠΕΡΑΣΕΙ! Ο ΝΟΜΟΣ ΧΑΤΖΗΔΑΚΗ ΘΑ ΜΕΙΝΕΙ ΣΤΑ ΧΑΡΤΙΑ!**

**ΟΧΙ ΣΤΗΝ ΚΑΤΗΓΟΡΙΟΠΟΙΗΣΗ ΤΟΥ ΣΧΟΛΕΙΟΥ  ΚΑΙ ΤΗΝ ΥΠΟΒΑΘΜΙΣΗ ΤΩΝ ΜΟΡΦΩΤΙΚΩΝ ΔΙΚΑΙΩΜΑΤΩΝ ΤΩΝ ΜΑΘΗΤΩΝ!**

**Όλοι στον αγώνα! Συνεχίζουμε με τις αποφάσεις απεργίας αποχής!**

**6ο Οκτωβρίου Πανεκπαιδευτικό Συλλαλητήριο 6μμ Προπύλαια!**

**7 Οκτωβρίου συμμετέχουμε στην Αντιφασιστική Συγκέντρωση 19.30 Ομόνοια και στην Πορεία που θα ακολουθήσει ως το Σύνταγμα όπου θα γίνει Συναυλία!**

**11 Οκτωβρίου ΑΠΕΡΓΟΥΜΕ! Όλες και όλοι στην 24ωρη Πανεκπαιδευτική Απεργία και στο Απεργιακό Συλλαλητήριο 11.30 στα Προπύλαια!**

Συναδέλφισσες, συνάδελφοι,

Συνεχίζουμε και δίνουμε τη μάχη της απεργίας – αποχής απέναντι στην κυβέρνηση και την προσπάθεια τρομοκράτησης όλου του προηγούμενου διαστήματος. Ούτε βήμα πίσω! **Τα πολύ υψηλά ποσοστά συμμετοχής στην απεργία- αποχή από τους Συλλόγους Διδασκόντων *(στον Σύλλογό μας η συμμετοχή των Σ/Δ ανέρχεται στο 100/100!)*** **ανάγκασαν την κυβέρνηση να οδηγηθεί στα δικαστήρια,** ώστε να μπορέσει να εφαρμόσει την πολιτική της, **να προβεί στην ωμή καταστολή στο μαζικό συλλαλητήριο -** απάντηση που έγινε στην Αθήνα για την κήρυξη της απεργίας ως παράνομης. Δεν μας φοβίζουν, μας πεισμώνουν ακόμα περισσότερο!

Η κυβέρνηση αξιοποίησε τον νόμο Χατζηδάκη προκειμένου να βγάλει την απεργία παράνομη, να καταστείλει τον δίκαιο αγώνα του κλάδου! **Φάνηκε ότι ο νόμος Χατζηδάκη, όχι απλά αφορά τους εκπαιδευτικούς, αλλά πρέπει να αποτελέσει βασικό άξονα στην  πάλη, ώστε τα σωματεία να μπορούν να παίζουν το ρόλο τους.**Ο νόμος Χατζηδάκη πρέπει να μείνει στα χαρτιά, να μην εφαρμοστεί, να ακυρωθεί στην πράξη!

Κλιμακώνουμε  την πάλη μας. Απαντάμε στα ψέματα και στην κοροϊδία της κυβέρνησης! Η ουσία της λεγόμενης αξιολόγησης είναι η κατηγοριοποίηση των σχολείων, η υποβάθμιση των μορφωτικών δικαιωμάτων των παιδιών των λαϊκών οικογενειών, η ένταση των ταξικών φραγμών στην εκπαίδευση, η λειτουργία του σχολείου με ιδιωτικοοικονομικά κριτήρια. Απέναντι σε όλα αυτά αντιστέκεται το 95% των εκπαιδευτικών.

Καταδικάζουμε τη δράση των ναζιστικών – φασιστικών ομάδων στα σχολεία της Θεσσαλονίκης. Καταδικάζουμε την εγκληματική δράση θρασύδειλων φασιστοειδών απέναντι σε αγωνιζόμενους μαθητές, φοιτητές και εργαζόμενους. **Έξω οι φασίστες από τα σχολεία και τις γειτονιές.** Η κυβέρνηση έχει σοβαρές ευθύνες για την απαράδεκτη ανοχή στη δράση των εγκληματικών φασιστικών ομάδων, για τους απαράδεκτους συμψηφισμούς με το οργανωμένο κίνημα, για την αξιοποίηση της ανιστόρητης θεωρίας των «δύο άκρων». Βάζουμε φραγμό με τη στάση μας και τη δράση στο ναζιστικό δηλητήριο, αποκαλύπτουμε ως παιδαγωγοί το πραγματικό πρόσωπο του φασισμού και του συστήματος που τον γεννά.

**Όλη τη βδομάδα συνεχίζουμε τις περιοδείες στα σχολεία, παίρνουμε πρωτοβουλίες ενημέρωσης.**

       **Συνεχίζουμε με τις αποφάσεις για απεργία – αποχή στους Συλλόγους Διδασκόντων** Μέχρι να τελεσιδικήσει η απόφαση, η απεργία-αποχή είναι σε ισχύ. **Είναι η καλύτερη απάντηση στον αυταρχισμό της κυβέρνησης να επιβάλει την πολιτική της με κάθε τρόπο! Ισχύει επίσης και η ΟΜΟΦΩΝΗ απόφαση του Γ.Σ. της ΑΔΕΔΥ για απεργία – αποχή.**

       **Την ημέρα εκδίκασης της έφεσης, καλούμε σε μαζικές συγκεντρώσεις στην Αθήνα και σε όλη την Ελλάδα.**

       Συμμετείχαμε **στη σύσκεψη των εκατοντάδων σωματείων ιδιωτικού και δημόσιου τομέα την Τρίτη 5/10 στις 6:30 στο γήπεδο του Σπόρτινγκ**, αλλά και στις υπόλοιπες περιοχές που θα οργανωθούν αντίστοιχες συσκέψεις, ενάντια στον νόμο Χατζηδάκη.

       **Συμμετέχουμε στο Πανεκπαιδευτικό Συλλαλητήριο Τετάρτη 6/10 στις 6 μμ Προπύλαια.**

       **7 Οκτωβρίου, ημέρα που συμπληρώνεται ένας χρόνος από την καταδίκη της εγκληματικής ναζιστικής οργάνωσης της ΧΑ**: Παίρνουμε πρωτοβουλίες στα σχολεία μας, πραγματοποιούμε συζητήσεις με τους μαθητές, αναδεικνύουμε μέσα από τη σύγχρονη ιστορία, αλλά και με τα τελευταία γεγονότα των ημερών, τις συνέπειες του φασισμού και του ναζισμού στους λαούς όλου του κόσμου. Συμμετέχουμε σε όλες τις συγκεντρώσεις που οργανώνονται από σωματεία και μαζικούς φορείς. **Στην Αθήνα στις 19:30, στην Ομόνοια και συμμετοχή στην αντιφασιστική συναυλία στο Σύνταγμα,** στο Περιστέρι, στην Καλλιθέα και τον Πειραιά αντίστοιχα.

       **11 Οκτωβρίου ΑΠΕΡΓΟΥΜΕ! Όλες και όλοι στην 24ωρη Πανεκπαιδευτική Απεργία που κήρυξαν ΔΟΕ και ΟΛΜΕ και στο Απεργιακό Συλλαλητήριο 11.30 στα Προπύλαια!**

       Προχωράμε σε νέα Γ.Σ., την επόμενη εβδομάδα, όπου θα συζητήσουμε το πρόγραμμα δράσης από κει και πέρα και ζητάμε να γίνουν Ολομέλειες Προέδρων ΔΟΕ – ΟΛΜΕ το Σαββατοκύριακο 23-24/10 ή και νωρίτερα, αν χρειαστεί.

**ΟΛΕΣ ΚΑΙ ΟΛΟΙ ΣΤΟΝ ΑΓΩΝΑ!**

**Για το Διοικητικό Συμβούλιο**



**Η ΠΡΟΕΔΡΟΣ Η ΓΡΑΜΜΑΤΕΑΣ**

**Χήρα Αγαθή Μεραμβελιωτάκη Χρυσούλα**